cyanic-selkie/wikianc huggingface dataset:
Clúster de computadores
Historia e características
O cómputo con clústers xorde da converxencia de diversas tendencias que afectan na dispoñibilidade de microprocesadores de alto rendemento e alta velocidade, o desenvolvemento de ferramentas software para o cómputo distribuído, como da crecente necesidade de potencia computacional.
Sistema Operativo
Un sistema operativo pódese encontrar normalmente na maioría dos aparatos electrónicos que utilicen microprocesadores para funcionar, xa que grazas a estes podemos entender a máquina e que esta cumpra coas súas funcións (teléfonos móbiles, reprodutores de DVD, autoradios... e computadoras)
Middleware
O middleware recibe os traballos entrantes no clúster e distribúeos de modo que o proceso execútese máis rápido e o sistema non sufra sobrecargas nun servidor. Isto realízase mediante políticas definidas no sistema (automaticamente ou por un administrador) que lle indican onde e como deben distribuír os procesos, por un sistema de monitorización, o cal controla a carga de cada CPU e a cantidade de procesos nel.
Museo Nacional de Ciencia e Tecnoloxía
Historia da sede coruñesa
O Museo foi inaugurado o 4 de maio de 2012 polos Príncipes de Asturias, se ben non se abriu ó público ata o mes de xuño.
O edificio fora construído pola Deputación da Coruña e ía ser unha escola de artes. A construción, chamada «Prisma de Cristal», deseñada por aceboXalonso Studio, gañou o primeiro premio da IX Bienal Española de Arquitectura e Urbanismo e foi reconvertido, con pequenas modificacións, na sede principal do MUNCYT. É un edificio de formigón e cristal con dous andares abertos e comunicados a diversos niveis. A maqueta do edificio exhibiuse no MoMA de Nova York como un dos mellores deseños arquitectónicos actuais.
Boban Marjanović
Boban Marjanović, nado o 15 de agosto de 1988 en Zaječar, é un xogador profesional de baloncesto serbio que xoga para os Houston Rockets da National Basketball Association (NBA). Cunha estatura de 2,23 metros xoga na posición de pivote.
Traxectoria profesional
O 2 de xullo de 2013, Marjanović asinou un contrato de dous anos co Crvena zvezda. A finais da tempada, foi incluído no mellor quinteto da tempada 2013-14 da ABA Liga. Na tempada 2014-15, foi incluído no mellor quinteto da Euroliga, e foi elixido mellor xogador da liga serbia e das Finais da ABA Liga.
A Fraguella, Román, Vilalba
A Fraguella é un lugar da parroquia de Román no concello lucense de Vilalba na comarca da Terra Chá.
Montluel
Montluel é unha vila francesa do departamento do Ain, na rexión de Ródano-Alpes.
Spreading Rumours
Spreading Rumours é o segundo álbum do grupo de música de indie rock Grouplove. Foi lanzado o 17 de setembro de 2013 por Canvasback/Atlantic Records.
Comité Olímpico Húngaro
Historia
O Comité Olímpico Húngaro foi fundado o 19 de decembro de 1895, sendo o sexto máis antigo do mundo, despois do francés, do grego, do estadounidense, do alemán e do austríaco.
Distrofina
Interacción
A distrofina interacciona con:
Ghana
Subdivisións
esquerda|miniatura|230px|Mapa político de Ghana Ghana debúllase en 10 rexións, as cales á súa vez se dividen en 130 distritos.
As rexións de Ghana son as seguintes:
Joshua Fishman
Traxectoria
Especializado no bilingüismo e nos procesos de substitución lingüística, a súa obra Language Loyalty in the United States (1966) serviu de base para a aprobación da Lei de educación bilingüe dos Estados Unidos (1968).
A cor negra na cultura popular galega
Dise tamén que algunhas veces a Santa Compaña vén precedida dun carneiro negro. Eladio Rodríguez supón que esta imaxe está relacionada coa superstición centroeuropea da cazaría salvaxe ou cazata infernal.
Viva (filme de 2015)
Sinopse
Conta a historia dun artista drag que, despois de reunirse co seu pai, debe aceptar a súa sexualidade.
Reserva biolóxica Bosque Nuboso Monteverde
Reserva privada
A Reserva Bosque Nuboso Monteverde abrangue oito zonas biolóxicas diferentes e cobre unha área dunhas 10 522 hectáreas.
Fauna
91 (21%) das especies de aves de Monteverde son aves migratorias de longa distancia que se reproducen en Norteamérica e atravesan Monteverde durante a súa migración, ou pasan o inverno na zona. Tres destas especies, Elanoides forficatus, Legatus leucopahius e Vireo flavoviridis, reprodúcense en Monteverde e emigran a América do Sur durante a súa fase non reprodutiva.
Ernesto Fabián Canobbio
Selección nacional
Foi internacional coa Selección de fútbol do Uruguai en oito ocasións.
Copas internacionais
(*) Incluíndo a Selección
Aeroporto Internacional Hartsfield-Jackson
O Aeroporto Internacional Hartsfield-Jackson (IATA: ATL, ICAO: KATL), coñecido localmente como Aeroporto de Atlanta, Aeroporto Hartsfield e Hartsfield-Jackson, localízase a 11 quilómetros ao sur do Distrito financeiro de Atlanta (Xeorxia, Estados Unidos). É o aeroporto máis ocupado do mundo por tráfico de pasaxeiros así como por aterraxes e engalaxes.
Batalla de Sekigahara
A batalla de Sekigahara (関ヶ原の戦い, Sekigahara no tatakai) foi unha batalla decisiva na historia do Xapón que tivo lugar o 21 de outubro de 1600 (Keichō 5, décimo quinto día do noveno mes segundo o antigo calendario) en Sekigahara (actual prefectura de Gifu). Durante este conflito enfrontáronse os exércitos das dúas principais faccións do país: os seguidores de Toyotomi Hideyori (Exército do Oeste) e os de Tokugawa Ieyasu (Exército do Leste). Había quen consideraba que Toyotomi Hideyori, fillo de Toyotomi Hideyoshi, un dos grandes unificadores do Xapón, era quen tiña que converterse no dirixente do país; tamén había os que daban o seu apoio a Tokugawa Ieyasu, un dos daimios ou señores feudais máis prominentes do país, para que se convertese no dirixente.
Mercia
Reis dos mercios
Iclingas (Icel e os seus descendentes en liña masculina) Dinastía B (agrupación deducida de conxecturas baseada só nos nomes) Dinastía C (aparentemente descenden dunha irmá de Penda) Dinastía W (Wiglaf e os seus descendentes, máis tarde casaron con C)     Afiliación dinástica descoñecida Mercia baixo ocupación externa Aethelred II e a súa familia (recoñecendo o señorío do Reino de Wessex)
Antonov
Historia
O nome da compañía vén do enxeñeiro ruso Oleg Antonov (nado en Troitsi, Moscova, en 1906), que a fundou o 31 de maio de 1946, e principal deseñador do Antonov An-2. An-8, An-24, An-22 e outros lendarios avións. É unha empresa de propiedade estatal. A compañía carece das instalacións necesarias para a construción total dalgunhas naves, como resultado das restricións impostas polo goberno central da Unión Soviética que repartía a construción da industria militar entre as súas diferentes rexións. Tal distribución minimizou os riscos de guerra interna, e evitaba que as repúblicas desenvolveran unha autosuficiencia económica. Dado isto, os avións Antonov eran con frecuencia construídos polas compañías Khárkiv (Ucraína), Novosibirsk (Rusia) e Tashkent (Uzbekistán).
Reino de Escocia
A coroa da Escocia e a súa formación ten unha longa e complexa historia: dende os diferenciados gobernos autónomos (clans), até o xurdir dun único Rei ao redor do século XII para reinar a maior parte do que hoxe se coñece como Escocia. O século XIII foi duro e difícil para a coroa escocesa xa que mantiña complicadas loitas para manter súa independencia do Reino de Inglaterra, máis extenso e habitado. Esa loita se estendería durante moito tempo, con episodios como o de William Wallace (recreado no filme Braveheart), e non sería até o reinado de Robert the Bruce cando acadarían a tranquilidade despois de derrotar ás forzas inglesas do Rei Eduardo II na Batalla de Bannockburn en 1314. En 1603 o rei escocés Xacobe VI ascende ao trono de Inglaterra, esta unión de coroas foi seguida pola unión dos parlamentos no ano 1707.
Guerras de independencia
A morte de Alexandre III en 1286 fixo rexurdir problemas pendentes na relación entre a coroa escocesa e a inglesa. Como os dous únicos herdeiros de Alexandre morreran, xurdiron disputas entre descendentes máis afastados dos reis escoceses. Por influencia de Eduardo I de Inglaterra, venceu ao final Xoán Balliol (reinado 1292-1296) quen, non aceptando ás esixencias do rei inglés, encontrou a oposición dos baróns escoceses, que se aliaron con Filipe IV de Francia. Eduardo I invadiu Escocia en 1296, encontrando severa resistencia. En 1306, Robert the Bruce, un dos pretendentes ao trono escocés, revelouse contra o dominio inglés e fíxose coroar Rei en Scone. Eduardo II, fillo de Eduardo I, non foi capaz de levar adiante a guerra mantida por seu pai e, ao redor de 1314, case tódolos castelos ingleses de Escocia foron conquistados polas forzas de Bruce. Con todo, Inglaterra non recoñeceu o trono escocés até 1328.
Timor Occidental
Timor Occidental é unha rexión política que comprende a metade da illa Timor coa excepción do distrito de Oecussi-Ambeno (que é parte de Timor Oriental) e forma parte do Nusa Tenggara Leste (Nusa Tenggara Timur, NTT) provincia de Indonesia. Timor Occidental ocupa unha area de 15.850 km². A capital e o seu principal porto é Kupang.
Parlamento de Cataluña
O Parlament republicano (1932-1939)
En 1931 instituíuse a Generalitat de Cataluña e con ela o Parlament. As primeiras eleccións ao Parlament tiveron lugar o 20 de novembro de 1932 e a sesión constitutiva celebrouse o 6 de decembro. A guerra civil española significou novamente o fin do parlamento, en 1938.
Tribunal Constitucional
De acordo ó modelo kelseniano, o Tribunal Constitucional actúa como un lexislador negativo, pois carece da facultade de crear leis, mais no caso de que entenda que unha das promulgadas vulnera o disposto na Constitución, ten poder para expulsala do ordenamento xurídico, declarando a súa inconstitucionalidade. Teorías máis recentes, sosteñen que a tarefa do Tribunal Constitucional é exercer unha función xurisdicional, resolvendo conflitos de carácter constitucional, que poden incluír a revisión da actuación do poder lexislativo, a protección dos dereitos fundamentais e a distribución de competencias entre os poderes constituídos.
Antonov A-40
dereita|miniatura|300px|Antonov A-40 O Antonov A-40 (en ruso: крылья танка), foi un avión soviético deseñado por Oleg Antonov que pretendía que un carro de combate puidera planear sobre o campo de batalla. O prototipo foi construído e probado en 1942, pero as probas non tiveron éxito. Este aparello denomínase ás veces o A-40T ou KT.
Clara Schumann
Clara e Robert
Clara Wieck e Robert Schumann casaron un día antes de cumprir ela os 21 anos de idade, o que causou unha batalla legal que non sucedería se esperasen un día máis. Wieck nunca dubidou do xenio de R. Schumann (como o testifica a correspondencia de Clara) pero non desexaba ver a súa filla (quen fora o seu máis caro investimento) cun compositor sen reputación nin recoñecemento, sen un ingreso estable. Wieck cría que Robert non podería darlle unha vida digna a Clara. Entón comezou unha ardua batalla legal que fracturou a "perfecta" relación entre pai e filla. Wieck non puido conter o seu orgullo e impugnou a decisión do tribunal mais imperou a decisión dos noivos (Robert logrou probar a súa solvencia moral e económica).
Naquela época o común era que os compositores tocasen as súas propias obras, como Liszt e Chopin, mais Robert Schumann magoouse unha man (ao tentar usar un invento propio co cal cría ía mellorar a arte de tocar o piano) e tivo que esquecer as súas esperanzas de converterse en pianista virtuoso, así que se dedicou a escribir música e á crítica musical. Clara, dende moi nova, comezou a tocar en público as obras de Robert, quen se dedicou a escribir nun inicio exclusivamente para piano e conxuntos de cámara pequenos, pero que triunfou como compositor coa súa primeira sinfonía así como coas súas obras de cámara.
Clara e Brahms
dereita|miniatura|Johannes Brahms en 1853. Aquel ano iniciouse a relación entre ambos. A relación de Clara Schumann con Johannes Brahms comezou na primeira etapa da súa vida, aínda que xa estaba casada con Robert Schumann. O músico chegou á vida do matrimonio como concertista e axiña iniciaron unha cordial relación. Brahms era frecuentemente convidado a comer e levábase ben cos fillos deles. Con todo, con Clara aos poucos foi fraguando unha profunda relación intelectual e artística que adquiriu tons amorosos. Así, Brahms escribiulle:
Impacto
Con Johannes Brahms (1833-1897), outro gran compositor do século XIX, cultivou unha profunda relación artística e intelectual que durou ata a morte.
Aínda que non era precisamente unha muller feminista; con todo, foi unha muller fóra de serie en moitos aspectos. Naquel entón era frecuente atopar "nenas prodixio" que tocaban moi ben obras de gran dificultade e conquistaban o público amante da música. A maioría destas rapazas, cando chegaban a certa idade, deixaban o concertismo e dedicábanse ao fogar, a dar clases ou a outras actividades musicais, afastadas dos escenarios. A diferenza destas mulleres, a carreira de Clara Schumann continuou nos máis altos niveis profesionais ata poucos anos antes da súa morte. Realizou arredor de corenta xiras de concertos polo continente europeo e en todos os lugares era recibida coas máis altas honras. Foi unha profesional no sentido económico tamén, cobraba dignamente, igual que os outros virtuosos da época, e foi por moito tempo o único soporte da familia.
Prostitución nos territorios daneses de ultramar
A prostitución nos territorios daneses de ultramar, que son Groenlandia e as Illas Feroe, territorios gobernados de xeito autónomo respecto á Dinamarca continental e con amplos tratados de autogoberno dende comezos do século XXI ten un marco legal igual ao dinamarqués, o que na práctica implica que o modelo que se segue é o abolicionista: exercicio da prostitución non regulado, bordeis e proxenetismo ilegais. Non existen servizos especificamente deseñados para prostitutas en ningún dos dous territorios; supostamente, porque en ningún dos dous se lle dá unha grande importancia ao asunto do exercicio, ao non existiren apenas casos de prostitución.
Prince of Wales Trophy
Historia
O capitán dos Tampa Bay Lightning, Steven Stamkos, levou a superstición a un nivel extremo durante os play-offs de 2015. Logo da vitoria de Lightning por 2 goles a 0 fronte aos New York Rangers no Madison Square Garden, Stamkos negouse a darlle a man ao Deputy Commissioner da NHL Bill Daly e negouse a mirar o trofeo antes de posar para a fotografía obrigatoria. O equipo de Tampa tamén se negou a posar para unha fotografía de equipo co trofeo.
Montrevel-en-Bresse
Montrevel-en-Bresse é unha vila francesa do departamento do Ain, na rexión de Ródano-Alpes.
Jeffrey Herlings
Mundial de MXGP
En 2017 e 2018 gañou tamén o Master of Motocross holandés (Open Nederlands kampioenschap). En 2016 e 2017 (con Glenn Coldenhoff e Brian Bogers) Herlings quedou segundo no Motocrós de Nacións e en 2018 (con Coldenhoff e Calvin Vlaanderen) quedou segundo despois de que o equipo italiano fora descualificado tras a carreira.
Manel Rodríguez-Castelló
Manel Rodríguez-Castelló, nado en Alcoi en 1958, é un escritor valenciano en lingua valenciana.
Batalla de Montecubeiro
A batalla de Montecubeiro foi un enfrontamento armado do ano 774, no marco da reconquista, no cal as tropas asturianas comandadas polo rei Silo derrotaron os rebeldes galegos alzados contra a dominación asturiana. Rematou coa definitiva incorporación das terras do sul da actual Galiza á monarquía ovetense, favorecendo a unidade do territorio historicamente galaico e impedindo o xurdimento dun estado independente galegos.
Leixaprén
Como se observa, os versos 2 e 5 (os segundos das dúas primeiras estrofas) repítense como primeiros da 3ª e 4ª estrofas, respectivamente.
Fernando Navarro
Fernando Navarro Corbacho, nado en Barcelona o 25 de xuño de 1982, é un exfutbolista español. Xogaba de defensa.
Traxectoria
En abril de 2017 renovou automaticamente polo Deportivo por unha campaña máis, tras xogar 20 encontros de liga.
HMAS Stalwart (AOR2)
O buque está baseado no deseño do Cantabria (A-15) de Navantia para a Armada Española. A RAN contratou a construción de dous buques loxísticos: HMAS Supply (AOR1) e HMAS Stalwart (AOR2). A construción da serie iniciouse o 19 de xuño de 2017 en Navantia Fene (Astano) co corte en chapa para o HMAS Supply (AOR1), sendo a posta en grella do HMAS Stalwart o 24 de novembro de 2018 en Navantia Ferrol. O custe dos dous buques foi de 417 millóns de euros.
San Fiz, Román, Vilalba
San Fiz é un lugar da parroquia de Román no concello lucense de Vilalba na comarca da Terra Chá.
Galaxia (1926)
Galaxia foi unha revista editada en Ourense en 1926. Na Fundación Penzol consérvanse os números 1, 2 e 7.
Citocromo b5
Citocromo b5 nalgunhas reaccións bioquímicas
citocromo-b5 redutase L -ascorbato—citocromo-b5 redutase CMP-N-acetilneuraminato monooxixenase estearoíl-CoA 9-desaturase linoleoíl-CoA 9-desaturase
Mario Beccaria
Mario Beccaria, nado en Sant'Angelo Lodigiano o 18 de xuño de 1920 e finado o 22 de novembro de 2003, foi un político italiano de DC.
Paul Lafargue
Regreso a Francia
Foi un activo militante na Comuna de París, e foi membro-fundador das súas seccións francesas, españolas e portuguesas. Lafargue foi tamén dirixente da II Internacional e un dos fundadores do Partido Obreiro francés en 1879.
Barakah yoqabil Barakah
Barakah yoqabil Barakah (en بركة يقابل بركة) é un filme saudita de 2016 dirixido e escrito por Mahmoud Sabbagh. É unha comedia romántica que conta a historia dunha parella saudita e as dificultades que atopa na súa relación. Foi escollido como candidato de Arabia Saudita para o para o Óscar ó mellor filme en lingua non inglesa na 89ª edición dos premios, mais finalmente non foi nomeado.
Asmara
Historia
A cidade foi colonizada por Italia en 1889, e foi capital da colonia de Eritrea en 1897. (Entre 1890 e 1897, a capital foi a cidade de Massaua). En 1887 os italianos, baixo a dirección do enxeñeiro E. Olivieri, construíron os primeiros treitos do ferrocarril que, partindo da cidade portuaria de Massaua, alcanzaba o forte militar de Saati. Posteriormente a vía alcanzou Asmara, en decembro de 1911, pasando tamén a través da cidade de Ghinda. miniatura|esquerda|275px|Vista xeral de Asmara No ano 1930 o gobernador Jacopo Gasparini mudou o aspecto urbano da cidade coa construción de novas estruturas e edificacións, de estilo racionalista italiano, que fixeron que a cidade chegase a ser denominada a "Pequena Roma".
Eusebio
Eusebio pode referirse á:
Fabricio Agosto Ramírez
Traxectoria
En 2009 firmou co Real Valladolid un contrato por dúas tempadas (até o 30 de xuño de 2011) con opción a prolongarse. Na campaña 2010–11 foi cedido ao Recreativo de Huelva, aínda que o Real Valladolid resérvase o dereito a repescalo ao final da tempada coa renovacion do xogador até xuño de 2012.
Breviarum Apostolorum
O Breviarum Apostolorum é un texto latino, tirado dun texto orixinal grego, que se elaborou na Galia a fins do século VI ou comezo do VII e que tivo gran difusión na Europa occidental. O texto consiste en biografías dos doce apóstolos, os lugares onde predicaron e a localización dos seus sepulcros. É o primeiro texto coñecido que recolle a predicación de Santiago o Maior en Hispania, concretamente no occidente dela, e establece a súa tumba no lugar de Achaia Marmorica.
Circus Charlie
Circus Charlie (サーカスチャーリー) é un videoxogo de acción e plataformas creado para máquinas recreativas en 1984 por Konami, apareceron versións para MSX (1984), NES (1986) e Commodore 64 (1987).
Åland
Historia
left|upright|thumb|Åland (azul) coas provincias históricas e modernas (liñas amarelas) do resto de Finlandia (gris) xustapostas.
Finlandia, con todo, rexeitou ceder as illas e, en cambio, ofreceu aos insulares un estatuto de autonomía. Con todo, os veciños non aprobaron a oferta, e en 1921 a disputa sobre as illas presentouse ante a recentemente formada Liga das Nacións. Esta última decidiu que Finlandia debería manter a soberanía sobre a provincia, pero que Åland debería converterse nun territorio autónomo. Un dos grandes defensores dunha solución diplomática para o caso foi Nitobe Inazō, que era un dos subsecretarios xerais da Liga e director da Sección de Oficinas Internacionais, a cargo do Comité Internacional de Cooperación intelectual. A convención de Åland do 20 de outubro de 1921, asinada por Suecia, Finlandia, Alemaña, o Reino Unido, Francia, Italia, Dinamarca, Polonia, Estonia e Letonia, foi o primeiro acordo internacional logrado pola Liga. Así, Finlandia estaba obrigada a garantir aos residentes de Åland o dereito a manter a lingua sueca, así como a súa propia cultura e tradicións locais. A convención de 1921 estableceu o status neutral de Åland mediante un tratado internacional, prohibindo a colocación de instalacións ou forzas militares nas illas. A Asemblea Rexional de Åland convocouse para a súa primeira sesión plenaria en Mariehamn o 9 de xuño de 1922, hoxe, o día celébrase como o Día do Autogoberno de Åland.
Xeografía
O arquipélago de Åland consta dunhas 300 illas habitables, das cales unhas 80 están habitadas; o resto son simplemente unhas 6.000 illotes de rocas espidas. O arquipélago está sen solución de continuidade xunto co arquipélago de Turku no Leste, (finés: Turunmaan saaristo, sueco: Åbolands skärgård), o arquipélago adxacente á costa suroeste de Finlandia.
Economía
O desemprego ten unha porcentaxe menor que nas rexións veciñas, 1,8% en 2004.
Bacteroidetes
Con diferenza, a clase Bacteroidia é a mellor estudada deste filo, e inclúe os xéneros Bacteroides (un organismo abundante nas feces dos animais de sangue quente, incluídos os humanos), e Porphyromonas, que habitan na cavidade bucal humana. A clase actual Bacteroidia antes foi chamada formalmente Bacteroidetes xa que ata hai pouco era a única clase do filo (nese caso coinciden os nomes do filo e a clase), pero o nome foi cambiado no cuarto volume do Bergey's Manual of Systematic Bacteriology.
Filoxenia
♪ Procariotas dos que non hai cultivos puros (axénicos) illados ou dispoñibles, porque non se poden cultivar ou duran pouco.
Cambio climático
Composición atmosférica
miniatura|Variacións do CO2, temperatura e po tomados de testemuñas de xeo en [[Vostok, Antártida|Vostok nos últimos 400.000 anos.]] A atmosfera primitiva, cuxa composición era parecida á nebulosa inicial, perdeu os seus elementos volátiles H2 e He, gases moi lixeiros que se elevan na atmosfera e pasan ó medio superior nun proceso chamado desgasificación, e substituíunos polos gases procedentes das emisións volcánicas do planeta, especialmente CO2, dando lugar a unha atmosfera de segunda xeración. En dita atmosfera son importantes os efectos dos gases de invernadoiro emitidos de forma natural en volcáns e sumidoiros termais. Por outro lado, a cantidade de óxidos de xofre e outros aerosoles emitidos polos volcáns contribúen ó contrario, a arrefriar a Terra, ó facela máis reflectante. Do equilibrio entre ambas as emisións sairá un balance radioactivo determinado.
Correntes oceánicas
Algúns científicos (como Matthew Schmidt, do Instituto Tecnolóxico de Xeorxia ) están estudando o desxeo do Océano Ártico, arredor do Polo Norte e o cambio de salinidade da auga que se está producindo. Esta mudanza podería provocar a paralización ou grandes cambios na corrente do Golfo.
Datos sobre o cambio
Os efectos que se están a comprobar a comezos do século XXI en relación ó cambio climático, son, principalmente:
Xeos e nivel do mar
A fusión acelerada de xeo glacial, coa aparición de grandes iceberg, e a rotura de barreiras de contención de xeo para evitar o seu desaugadoiro no mar están sendo asemade cada vez máis dramáticos. Así, no verán de 2020 desintegrouse parte da maior barreira do hemisferio norte, a zona Spalte da barreira 79N. No 2020 a subida do nivel do mar debido ó desxeo das capas de xeo permanente en Groenlandia e na Antártida supera como causa á expansión debido ó quecemento da agua do mar.
As primeiras medicións da altura da superficie mariña débense ó satélite franco-estadounidense Topex-Poseidon, sucedido por tres misións Jason, e, en 2020, por Copernicus Sentinel-6. Os seus datos amosan que, desde 1993, o nivel do mar mundial ten subido de media algo máis de 3 mm/ano, e nos últimos anos os océanos teñen subido de media 4,8 mm/ano, estimando que se duplicou a velocidade de suba entre finais do século XX e os anos 2020. No 2019 un informe do Grupo intergobernamental sobre o cambio climático amosou como previsión que a finais do século XXI o mar podería ter subido por termo medio entre 0,29 m e 1,1 m. Do incremento a comezos do século XXI, estímase que un terzo corresponde á dilatación térmica mariña e os dous terzos restantes, ó derretemento dos xeos sobre os continentes e á liberación de auga do subsolo.
Planeamento de futuro
No Cretáceo, sen intervención humana, a cantidade de CO2 era máis elevada cá actual, e a Terra tiña unha temperatura media máis cálida. A pesar diso a humanidade ten que adquirir conciencia ecolóxica e diminuír as emisións de CO2, impedir a destrución da capa de ozono ou non deforestar en exceso, pois a evidencia indica que o aumento actual antropoxénico de gases de invernadoiro, de non cambiar, leva o clima a un punto de alteración sen retorno que modificará de xeito irreversible as condicións da vida no planeta. Comeza a haber mobilizacións polo clima, como a 'folga escolar polo clima'.
Materia multidisciplinar
No estudo do cambio climático hai que considerar cuestións pertencentes ós máis diversos campos da Ciencia: Meteoroloxía, Física, Química, Astronomía, Xeografía, Xeoloxía e Bioloxía teñen moitas cousas que dicir constituíndo este tema un campo multidisciplinar. As consecuencias de comprender ou non plenamente as cuestións relativas ó cambio climático teñen profundas influencias sobre a sociedade humana debendo abordarse estas dende puntos de vista moi distintos ós anteriores, como o económico ou o político.
The Trashmen
Traxectoria
Aínda que a xente quédase coa famosa canción, ben coñecida polo filme de Stanley Kubrick A chaqueta metálica (Full metal jacket), o disco é excepcional e altamente recomendable para todos aqueles fans dos 60 e da música surf e garage. Recoñécense en seguida versións posteriores. As primeiras 12 cancións forman parte do LP orixinal de 1964, incluíndo tamén catro cancións extras.
Kunashir
A illa está formada por rochas volcánicas e cristalinas. O clima é continental húmido con precipitacións moi fortes especialmente no outono e un forte atraso estacional con temperaturas máximas en agosto e setembro. A vexetación componse principalmente de abetos, piñeiros, abies, e bosques mixtos Caducifolios con lianas e arbustos de bambú. As montañas están cubertas de bidueiros e piñeiros anano de Siberia, flores herbáceas ou rochas espidas.
Transporte
A illa é atendida polo aeroporto de Yuzhno-Kurilsk Mendeleyevo.
Cettia
Clasificación
Segundo o ITIS, na actualidade recoñécense dentro do xénero as catro especies seguintes:
Xénero Cettia Bonaparte, 1834
O Primo Basílio
As personaxes de O Primo Basílio poden ser consideradas o prototipo da futilidade, da ociosidade daquela sociedade.
Argumento
Os encontros entre os dous sucédense a par do intercambio de cartas de amor, unha das cales é interceptada por Juliana – grazas aos consellos "sabios" da tía Vitória –, que comeza a chantaxear a patroa. Transformada de señora mimada en escrava, Luísa comeza a enfermar. De fráxil constitución, os malos tratos que sofre de Juliana tíranlle rapidamente o ánimo, minándolle a saúde.
Tempo
O tempo da narrativa é cronolóxico e a narrativa lineal, ocorrendo no período entre o namoro de Luísa, a morte da nai, o abandono polo namorado, estendéndose polos tres anos de seu casamento con Jorge, até a viaxe e volta deste. A acción sitúase a fins do século XIX.
The Perfect Candidate
Sinopse
Unha médica saudí nova preséntase ás eleccións locais para poder mellorar o acceso ao centro de saúde. Isto forza a súa familia e a comunidade a aceptala como a primeira muller candidata.
La Sonora Matancera
Éxitos
.
Piridoxal fosfato
Papel como coencima
Tamén participa na reacción de condensación que ten lugar na síntese do hemo.
Biosíntese dependente de DXP
Para a síntese dependente de DXP cómpren varios pasos e a converxencia de dúas ramas metabólicas subsidiarias, unha que produce 3-hidroxi-1-aminoacetona fosfato a partir de eritrosa 4-fosfato, e outra que produce deoxixilulosa 5-fosfato (DXP) a partir de gliceraldehido 3-fosfato (GAP) e piruvato. A condensación do 3-hidroxi-1-aminoacetona fosfato e deoxixilulosa 5-fosfato produce piridoxina 5-fosfato. A condensación é catalizada pola PNP sintase, encima codificado polo xene pdxJ. O paso final é catalizado por unha PNP oxidase (pdxH), a cal cataliza a oxidación do grupo OH 4', para formar un aldehido utilizando unha molécula de oxíxeno diatómico e producindo peróxido de hidróxeno como subproduto.
En E. coli a primeira rama da vía é catalizada polos encimas codificados polos xenes epd, pdxB, serC e pdxA. Esta vía comparte similitudes mecanísticas e homoloxía cos tres encimas da síntese da serina (serA, homóloga de pdxB; serC, serB; epd é un homólogo de gap), o cal apunta a unha orixe evolutiva compartida entre ambas as vías metabólicas. En varias especies hai dous homólogos do xene serC de E. coli, xeralmente un no operón ser, e outro no operón pdx, e nese caso é denominado pdxF.
Sant Jaume de Frontanyà
Política e administración
Debido á súa escasa poboación funciona en sistema de concello aberto. Este pequeno concello barcelonés é coñecido tamén por ser un dos primeiros concellos que votou a favor na consulta pola independencia catalá, o 12 de decembro de 2009. O referéndum, sen validez legal algunha, foi aprobado con 18 dos votos a favor da independencia e 1 deles en contra das 19 papeletas contabilizadas.
Erken kisher
Erken kisher (en Էրկեն Կիշեր) é un filme armenio de 2018 dirixido por Edgar Baghdasaryan. Foi escollido como candidato de Armenia para o Óscar ó mellor filme internacional na 92ª edición dos premios, mais finalmente non foi nomeado.
Game of Thrones (tempada 3)
Elenco principal
miniatura|upright=0.6|[[Emilia Clarke (Daenerys Targaryen)]] miniatura|upright=0.6|[[Natalie Dormer (Margaery Tyrell)]] miniatura|upright=0.6|[[Isaac Hempstead Wright (Brandon "Bran" Stark)]] miniatura|upright=0.6|[[Rose Leslie (Ygritte)]]
Elenco convidado
Os músicos Will Champion de Coldplay e Gary Lightbody de Snow Patrol fan un cameo nesta tempada.
Melissa Auf der Maur
Primeiros anos
Auf der Maur non coñeceu ao seu pai ata que tivo tres anos de idade. Gaboriau chamou a Nick Auf der Maur despois de que a nena comezase a facerlle preguntas sobre a identidade do seu pai. Falando do encontro, Auf der Maur dixo "[meu pai] decatouse de que a miña nai Linda era o amor da súa vida porque lle ofreceu o regalo desta nena sen demandas. Namorouse tolamente dela [e] persegu¡iuna durante dous anos". Auf der Maur e Gaboriau casaron en 1978 cando Melissa tiña seis anos. A parella divorciaríase en 1979 e posteriormente Auf der Maur viaxou por todo o mundo coa súa nai. Pasou parte da súa infacia vivindo "nunha caravana de circo en Gales, un camión de correos vermello en Marrocos, e nunha cabana en Kenya". Neste último país tivo tres veces malaria e regresou a Montreal.
Hole
No verán de 1994, cando Hole necesitaba unha nova baixista despois da morte de Kristen Pfaff, Corgan recomendou a Auf der Maur a Courtney Love. Melissa inicialmente non aceptou a invitación, recordando: "dixen que non porque me parecía un escenario moi triste no que entrar ... parecía un lugar moi triste" citando a morte de Pfaff como unha "bandeira vermella" e unha razón para non unirse ao grupo. Tras coñecer a Love e á batería Patty Schemel, Auf der Maur aceptou a oferta. Completou a súa licenciatura en Belas Artes na Concordia e foi recrutada como baixista de Hole dúas semanas antes da súa actuación no Reading Festival de 1994. "Lou Barlow e Evan Dando estaban vendo dende o lado do escenario," recordou. "Probablemente nin sequera me movín. Só pensei, 'Mentres teña estas partes correctas, todo irá ben.'"
De 1994 a 1995, Auf der Maur xirou por todo o mundo con Hole para promocionar o seu segundo álbum de estudio, Live Through This (1994). Durante a xira, Auf der Maur foi descrita polo guitarrista Eric Erlandson como "traendo sol á banda" durante a atmosfera "escura e gris" da xira, que foi problemática debido aos recentes dós do grupo, polas mortes de Pfaff e de Kurt Cobain (marido de Love), ademais dos problemas de Love coas drogas. Auf der Maur fíxose amiga de Patty Schemel e xuntas alugaron unha casa tras os dous anos de longa xira. O dúo iniciou un proxecto paralelo, Constant Comment, e lanzou un sinxelo compartido de 7" con Red Aunts a través de Sympathy for the Record Industry que contaba co tema "Firecrasher". Dende entón, Auf der Maur dixo que a amizade e compatibilidade musical entre ela e Schemel estaban baseadas nunha "conexión rubia"; Schemel referíuse a Auf der Maur como a súa "áncora" durante o período tras as mortes de Pfaff e Cobain. miniatura|250x250px|Auf der Maur, á esquerda, na reunión de Hole de 2012 Auf der Maur apareceu en varios lanzamentos de Hole, incluído o sinxelo de 1996 "Gold Dust Woman" e varios temas ao vivo en My Body, the Hand Grenade (1997). Aparece no terceiro álbum de estudio da banda, Celebrity Skin (1998), tocando o baixo e como co-compositora de 5 dos 12 temas. Celebrity Skin foi un gran éxito comercial e de crítica; chegou ao número 9 na lista estadounidense Billboard 200 e ao 3 da lista canadense de álbums, e o seu sinxelo principal foi número 1 na lista da Billboard Modern Rock Tracks. Dende entón foi certificado platino nos dous países. Tras a xira de promoción do disco, Auf der Maur deixou Hole en outubro de 1999 ao rematar o seu contrato de conco anos co grupo xa que desexaba "medrar en moitas direccións diferentes".
The Chelsea e Hand of Doom
Pouco despois Auf der Maur liderou unha banda de versións de Black Sabbath chamada Hand of Doom para practicar como vocalista. O grupo incluía á baixista Molly Stern, ao batería Pedro Yanowitz, ao pinchadiscos Joey Garfield e ao guitarrista Guy Stevens. En marzo a banda comezou a realizar concertos en recoñecidos locais dos Ánxeles, incluídos o Whisky a Go Go, o The Troubador e o The Viper Room, e publicou un álbumao vivo, Live in Los Angeles (2002), con gravacións de varias actuacións. O álbum tivo boas recensións, co escritr de AllMusic Bradley Torreano describíndoo como un disco "divertido, marabilloso e estrañamente sensual" que "atopa a alma detrás de todos os anos de postureo", engadindo que "é a propia Auf der Maur a que é a clave do álbum". Definíndose a si mesmos como "art-karaoke", Hand of Doom realizou máis concertos en América do Norte durante o verán de 2002 antes de separarse en 2003.
Traballo en solitario
En 2001 Auf der Maur regresou a Montreal tras a disolución de The Smashing Pumpkins e non estaba segura de seguir no mundo da música. Nunha entrevista con Jam!, dixo que a súa "relación coa música volvérase moi orientada a un exército. Era unha soldado, unha dura traballadora que nunca conseguía a suficiente satisfacción da música. Non sabía se daría feito o meu propio disco". Afinais de 2001, tras descubrir vellas gravacións demo na súa casa, Auf der Maur decidiu iniciar unha carreira en solitario ao decatarse de que "tiña o material dun álbum completo que estivera alí durante anos". miniatura|Ao vivo en Manchester en 2010 Gravado entre os anos 2001 e 2003 en varios estudios dos Estados Unidos e o Canadá, en febreiro do ano 2004 Auf der Maur editou o seu primeiro álbum en solitario, Auf der Maur, a través do selo Capitol Records. Producido con Chris Goss, Auf der Maur pagou ela mesma as sesións de gravación xa que non asinara con ningún selo cando estas comezaron, quedando sen cartos durante a post-produción sen poder realizar a mestura do álbum. Aceptou un contrato discográfico de Capitol pouco despois e lanzou Auf der Maur conseguindo críticas xeralmente favorables. O disco conseguiu bastante tempo de emisión na radio cos seus sinxelos "Followed the Waves", "Real a Lie" e "Taste You", conseguindo un éxito moderdo no Reino Unido. En 2010 o álbum levaba vendidas 200 000 copias en todo o mundo.
En marzo do 2010 editouse o seu segundo álbum de estudio, Out of Our Minds, como parte do proxecto OOOM. A pesar de entrar nas listas de Francia, Grecia, España e Reino Unido, o álbum tivo recensións mesturadas. Porén, en xaneiro de 2011 o disco gañou o premio ao mellor álbum indie/alternativo/hard rock nos Independent Music Awards. En outono 2011 Auf der Maur colleu unha baixa por maternidade.
Carneiro (molusco)
O carneiro (Venus verrucosa, Linnaeus 1758) é un molusco bivalvo coa cuncha practicamente circular e sucada de grosas liñas concéntricas. O talle mínimo de captura e comercialización é de 55 mm.
Descrición
Posúe unha cuncha equivalva, grosa e centrada, de forma circular. Sobre a superficie márcase unha apertada serie de liñas ou costelas concéntricas, moi prominentes, que na marxe anterior aparecen descontinuas e formando como rugosidades, ás veces con pequenas espiñas.
Pesca
No ano 2010, as cantidades de carneiro poxadas nas lonxas de Galicia foron, a modo de exemplo, de 16.281 kg na da Illa de Arousa, 10.203 kg na de Ribeira, 7.722 kg na de Cambados ou 2.924 kg na da Pobra.
Auckland
Turismo
A Sky Tower (torre do ceo) é a edificación máis alta do hemisferio sur, con 328 metros.
O nacemento de Auckland
centro|800px
Kate Beckinsale
Kathrin Romany "Kate" Beckinsale, nada o 26 de xullo de 1973 en Finsbury Park, Londres, é unha actriz inglesa. Despois dalgúns papeis menores en series de televisión, debutou no cine no filme Much Ado About Nothing (1993) mentres era estudante Universidade de Oxford. Logo apareceu en Prince of Jutland (1994), Cold Comfort Farm (1995), Emma (1996) e The Golden Bowl (2000), ademais de colaborar en producións de teatro e radio. Comezou a traballar na industria do cine estadounidense a finais dos anos 90, gañando popularidade co seu papel protagonista no filme Pearl Harbor e pola comedia romántica Serendipity. Tamén conseguiu o éxito na saga de filmes de Underworld e en The Aviator (2004).
Antonino Castro Mosquera
Vida persoal
Casou con Maria del Carmen Carbó Velilla e foi pai de María Eva, Esther, Alberto e María de los Remedios Castro Carbó.
Castelos de Acerbaixán
Esta é a lista de castelos, torres e fortalezas de Acerbaixán:
O dereito á preguiza
Influencia
O dereito á preguiza permitiu precisar os argumentos do pensamento de Lafargue en contra das teses de economistas teóricos do capitalismo, polo que tivo unha grande acollida entre o marxismo e o anarquismo. Máis tarde, tralas reedicións da década de 1970, a obra foi estudada polos teóricos da sociedade do ocio, sendo unha obra considerada como precursora das súas doutrinas en favor de reducir a xornada laboral e consagrar mayior tempo ás ciencias, artes e necesidades imprescindibles.
Arrival (filme)
Arrival é un filme estadounidense de drama e ciencia ficción, dirixido por Denis Villeneuve e escrito por Eric Heisserer. Con Amy Adams e Jeremy Renner nos papeis principais, está baseado no premiado relato Story of Your Life de Ted Chiang. A estrea mundial foi no 1º de setembro de 2016 no Festival Internacional de Cine de Venecia. En Galicia estreouse coa dobraxe en castelán (La llegada) o 18 de novembro de 2016.
A Ponte do Sapo, Mezonzo, Vilasantar
A Ponte do Sapo é un lugar deshabitado da parroquia de Mezonzo, no concello coruñés de Vilasantar, na comarca de Betanzos.
Arrival (filme)
Argumento
Cando uns extraterrestres aterran en todo o mundo, unha experta lingüista é recrutada polos militares estadounidenses para determinaren se estes veñen en paz ou supoñen unha ameaza. A medida que aprende a se comunicar cos extraterrestres comeza a experimentar certos procesos, que se converten na clave para desbloquear o maior misterio sobre o verdadeiro propósito da súa visita.
Batalla de Muros
Historia
Os franceses saquearon Laxe e Corcubión, e botaron áncoras fronte á localidade de Muros, esixíndolle un rescate para non ser arrasada. A escuadra española, alertada dos feitos, chegou ó lugar a toda presa con 16 naves, collendo por sorpresa ós franceses. A nave de don Álvaro foi directamente cara a do capitán francés Jean de Clamorgan, que estaba a carón da nave do corsario holandés Hallerbarde. A nave española bateuse coas dúas ó mesmo tempo, aproveitando un refacho de vento para lanzar a súa nave contra a do capitán francés, que resultou afundida, sendo a continuación abordada a nave do corsario holandés e capturada. Das 25 naves francesas só unha puido fuxir, e as restantes 23 foron capturadas.
Hidrograma
Cálculo dun hidrograma
Para o cálculo dun hidrograma unitario, que é unha constante da cunca e representa o efecto de todos os factores físicos que a caracterizan, e debido á inexistencia de medias de caudal na cunca, óptase por utilizar un método sintético de cálculo, exactamente o método de Mockus.
Hidrograma Sintético
Hydrographe
Selección de rugby de Nova Zelandia
O equipo competiu por primeira vez en 1884 contra o condado de Cumberland, en Nova Gales do Sur, e xogou o seu primeiro partido internacional en 1903 cunha vitoria fronte a selección australiana. Este encontro foi seguido por unha xira no hemisferio norte en 1905, durante a cal só perdeu fronte a Gales en Cardiff. Desde o ano 1905, os uniformes do equipo consisten nunha camisola e pantalóns negros. Antes do comezo dos partidos o equipo representa a tradicional haka (unha postura de baile maorí). Tradicionalmente a haka representada é a Ka Mate, aínda que desde 2005 tamén é utilizada ás veces Kapa o Pango, unha versión modificada da haka dos All Blacks de 1924.
A Haka
centro|miniatura|700px|Nova Zelandia escenifica Ka Mate antes dun partido contra [[Selección de rugby de Francia|Francia en novembro de 2006]] Os All Blacks realizan a haka (baile maorí) antes de cada partido internacional. A haka está fortemente relacionada co rugby neozelandés dende unha viaxe en 1984 a Nova Gales do Sur. Os nativos de Nova Zelandia que fixeron a xira británica no ano 1889 usaron a Ake Ake Kia Kaha e en 1903 en Australia usaron unha haka burlona: Tupoto koe, Kangaru!. En 1905 comezaron a tradición de utilizar Ka Mate e en 1914 esta tradición estabeleceuse definitivamente coma parte do rugby neozelandés. En 1924 os All Blacks usaron unha haka especialmente composta Kia Whaka-ngawari, mais despois volveron á tradicional Ka Mate.
Copa do Mundo de Rugby
Participacións de Nova Zelandia na Copa do Mundo.
MetOp
Características
Os satélites, construídos por EADS Astrium, teñen unha masa de cerca de 4000 kg e foron inxectados en órbitas heliosincrónicas de 800 km de altura. Cada satélite, unha vez en órbita e cos paneis solares despregados, teñen unha dimensión de 17,6 x 6,5 x 5,2 m.
Illas Salomón
Violencia étnica (1999–2003), guerra civil
A principios de 1999, as tensións entre os habitantes de Guadalcanal e os migrantes chegados da veciña illa de Malaita, provocaron violentos enfrontamentos. O Guadalcanal Revolutionary Army (en galego, Exército Revolucionario de Guadalcanal), máis tarde coñecido como Movemento de Liberdade Isatabu (IFM), que esixía un goberno federal para a illa de Guadalcanal e o cambio de nome a Isatabu,, comezou a realizar accións terroristas contra os malaitanos que vivían no rural coa intención de expulsalos das súas casas. Ao redor de 20.000 malaitanos deixaron as súas casas e trasladáronse á capital ou á illa de Malaita.
O conflito foi causado principalmente polo acceso á terra e outros recursos, e os disturbios e loitas centráronse na capital, Honiara. Estímase que as mortes foron cen e houbo uns 30.000 desprazados, principalmente malaitanos. Debido aos combates, a actividade económica de Guadalcanal viuse profundamente afectada.
A situación estabilizouse, pero o país afrontou graves problemas económicos, deforestación e malaria.
Disturbios de 2021
thumb|Primeiro ministro [[Manasseh Sogavare coa Presidente da República da China Tsai Ing-wen en xullo de 2016]]
Política
miniatura|160px|Arte de Makira. Illas Salomón é unha monarquía parlamentaria. Algúns dos problemas que ten o país son a corrupción, o déficit gobernamental, deforestación e control da malaria.
Live (álbum de Blind Guardian)
Live é o segundo álbum oficial en directo de Blind Guardian, publicado en 2003.
Contido
03 5:28 : Welcome to Dying
04 7:48 : The Bard's Song (In the Forest)
08 5:52 : Time Stands Still (at the Iron Hill)
Albert Rivera
Albert Rivera Díaz, nado en Barcelona o 15 de novembro de 1979, é un avogado e foi un político catalán. Foi presidente de Ciutadans - Partit de la Ciutadania durante máis de 13 anos e foi deputado da Generalitat de Cataluña por este partido de 2006 a 2015 e logo deputado no Congreso dos Deputados nas XI, XII e XIII lexislaturas. Deixou a política tras obter o peor resultado do seu partido cando só atinxiu 10 escanos. Foi substituído pola súa portavoz e nº2 Inés Arrimadas.
Infancia e formación
Tras iniciar a carreira de Dereito participou nunha liga de equipos de debate por toda España, o que lle permitiu puír a súa oratoria. O seu equipo resultou vencedor. Foi alumno de Francesc de Carreras, catedrático constitucionalista e impulsor da plataforma cívica Ciutadans de Catalunya que deu orixe a Ciutadans. Unha vez licenciado, entrou a traballar nos servizos xurídicos de La Caixa, da que obtivo unha excedencia para poder preparar as eleccións autonómicas de 2006.
Traxectoria política
Pouco logo das eleccións, en novembro de 2006, El Periódico de Catalunya, citando como fonte os arquivos do Partido Popular, afirmou que Rivera ingresara nas mocidades deste partido en xuño de 2003, con 23 anos, e que permaneceu afiliado durante tres anos, nun período anterior á fundación de Ciutadans. Pola súa banda, Rivera afirmou acudir á sede do PP a pedir información e así mesmo a algúns actos, do mesmo xeito que participou noutros de Socialistes en Positiu (corrente crítica co Partit dels Socialistes de Catalunya ao que acusa de deriva catalanista) e declarou non pagar ningunha cota, nin ter o carné do PP. Pola súa banda, Ciutadans desmentiu tamén esta información, así como que Rivera participase en ningunha elección como apoderado do Partido Popular, tal e como afirmou o mesmo medio de comunicación citado.
Tras un proceso de eleccións primarias dentro do partido, Albert Rivera foi confirmado como candidato á presidencia da Generalitat de Cataluña, para as eleccións catalás de 2010. Nas listas para as eleccións autonómicas catalás de 2010, Albert Rivera encabeza a lista por Barcelona.
Estado do Amazonas, Brasil
Xeografía
A vexetación predominante no estado é a Foresta Amazónica, famosa pola súa gran biodiversidade, e que pode ser dividida en tres: foresta de terra firme, várzea (rexión de pantano de auga doce, inundada durante algúns meses) e igapó (vexetación permanentemente inundada). O clima é ecuatorial, quente e húmido, con chuvias moi intensas durante todo o ano. No estado sitúase a montaña máis alta do Brasil: o Pico da Neblina, co 2 994 metros de altitude.
Economía
Os grandes ríos, como o Amazonas, o Solimões, o Negro, o Purus e o Madeira son importantes vías de transporte no estado, pero tamén hai estradas, como a BR-174 que liga Manaus ao litoral da Venezuela, pasando polo estado brasileiro de Roraima.